РЕПУБЛИКА БЪЛГАРИЯ
    В И С Ш    С Ъ Д Е Б Е Н    С Ъ В Е Т

ПРОТОКОЛ № 14
от дистанционното заседание чрез видеоконферентна връзка 
на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 22 ноември 2023 г.

Днес, 22 ноември 2023 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ:

    ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ - отсъства
БОЯН НОВАНСКИ	

От администрацията на Висшия съдебен съвет присъстват експертните сътрудници към комисията: Мирослав Младенов – системен администратор в отдел „САОД“, дирекция „ИТСС“, Елена Станишева – старши експерт-юрисконсулт в отдел „СКСМ“, дирекция „ИТСС“ и Кристина Цанкова – главен експерт- юрист в отдел „ЕИСС“, дирекция „ИТСС“.

Заседанието протече при следния дневен ред:

1.	Анализ на натовареността на съдилищата през 2022 година.
(Отложена с решение на КСКНСС по протокол № 12/01.11.2023 г., т. 1)

	2. Проект на изменение и допълнение на Приложение 1.2 и Приложение 1.3 за административни дела към Правилата за оценка на натовареността на съдиите /ПОНС/, (доп. с решение на СК на ВСС по Протокол № 45/14.12.2021 г.) във връзка с предложение от г-н Георги Чолаков – председател на Върховен административен съд. 
(Отложена с решение на КСКНСС по протокол № 13/08.11.2023 г., т. 1)

3. Доклад от г-н Мирослав Младенов – експертен сътрудник към КСКНСС към СК на ВСС във връзка с решение на комисията по протокол №6/17.05.2023 г., т. 6.2.
(Отложена с решение на КСКНСС по протокол № 12/01.11.2023 г., т. 6)

	4. Писмо от г-н Руси Алексиев – зам.-председател на Софийски градски съд относно група по натовареност на наказателно дело с шифър 4350, касаеща престъпление по чл. 312 НК.  
(Писмо с вх. ВСС-14184/13.11.2023 г.)

5. Писмо от г-жа Теодора Точкова – главен инспектор на ИВСС с представен проект на образци за отчитане приключването на делата в законоустановените срокове на основание чл. 54, ал. 1, т. 18 от Закона за съдебната власт.
	(Писмо с вх. ВСС-14244/15.11.2023 г.)

		По дневния ред: 

	1. ОТНОСНО: Анализ на натовареността на съдилищата през 2022 година.
(Отложена с решение на КСКНСС по протокол № 12/01.11.2023 г., т. 1)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
		
1.1. Приема Анализ на натовареността на съдилищата през 2022 г., изготвен съгласно чл. 30, ал. 5, т. 12 от Закона за съдебната власт. 

1.2. Внася Анализ на натовареността на съдилищата през 2022 г. в заседание на съдийската колегия на Висшия съдебен съвет насрочено за 28.11.2023 г., като предлага на съдийската колегия на Висшия съдебен съвет да приеме следните решения:
         ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.	ПРИЕМА Анализ на натовареността на съдилищата през 2022 г., изготвен на основание чл. 30, ал. 5, т. 12 от Закона за съдебната власт. 

2. Анализът на натовареността на съдилищата през 2022 г. ДА СЕ ПУБЛИКУВА на интернет страницата на Висшия съдебен съвет в раздел „Постоянни комисии“, „Комисия съдебна карта, натовареност и съдебна статистика“, „Анализи и доклади“.

	2. ОТНОСНО: Проект на изменение и допълнение на Приложение 1.2 и Приложение 1.3 за административни дела към Правилата за оценка на натовареността на съдиите /ПОНС/, (доп. с решение на СК на ВСС по Протокол № 45/14.12.2021 г.) във връзка с предложение от г-н Георги Чолаков – председател на Върховен административен съд. 
(Отложена с решение на КСКНСС по протокол № 13/08.11.2023 г., т. 1)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема за сведение предложението от г-н Георги Чолаков – председател на Върховния административен съд.

2.2. Одобрява проект на изменение и допълнение на Приложение 1.2 и Приложение 1.3 за административни дела към Правилата за оценка на натовареността на съдиите /ПОНС/.

	2.3. Внася проект на решение за изменение и допълнение на Приложение 1.2 и Приложение 1.3 към Правилата за оценка на натовареност на съдиите, в заседание на съдийската колегия на Висшия съдебен съвет, насрочено за 28.11.2023 г.,  като предлага на СК на ВСС да приеме следните решения:
																						        ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
                                                        Р Е Ш И:

1.	ИЗМЕНЯ И ДОПЪЛВА Приложение 1.2 за административни дела към Правилата за оценка на натовареността на съдиите /ПОНС/, както следва: 

1.1.	В група дела „1. Административни дела“ – в колона „Етапи“ - етапи 1.1 премахва текстовете „…подсъдност, подведомственост и…“, и „отвод“, като текстът придобива следния вид: „1.1. Проверка за редовност на жалбата“. В колона „процесуални действия“ етап 1.1., заменя съществуващият текст с текста „ - с разпореждане по чл. 158, ал. 3 АПК“. В колона „забележка/събития“  добавя текста: „Коефициентът по 1.1 се начислява и в случай, че съдът е приел жалбата за редовна и е постановил акт по 1.2“. 
1.2.	В група дела „1. Административни дела“ – в колона  „Етапи“ - етапи 1.2 добавя текста „…подведомственост и подсъдност…“, като текстът придобива следния вид: – „Проверка за допустимост на жалбата, подведомственост и подсъдност, конституиране на страните, насрочване в открито съдебно заседание“. В колона „процесуални действия“ етап 1.2. заменя съществуващият текст с текста „определение за конституиране на страните и насрочване на делото;  - определение за прекратяване на производството“.
1.3.	В група дела „1. Административни дела“ – в колона „Етапи“ - етапи 1.3 премахва думата “първото“ като текстът придобива следния вид „Разглеждане на делото в редовно открито заседание“.  В колона „процесуални действия“ етап 1.3. заменя текста „…или - определение за прекратяване поради оттегляне или отказ от жалбата или оттегляне на АА.“, с текст „определение за прекратяване на производството“. В колона „забележка/събития“ добавя текста: „Този коефициент се начислява за прекратяване само при възникване на нови обстоятелства: оттегляне или отказ от жалбата, оттегляне на административния акт, изслушване на експертиза, одобряване на споразумение и т.н.“.
1.4.	В група дела „1. Административни дела“ – в колона „Етапи“  - етап 1.4 заменя съществуващия текст с текста „Обявяване за решаване (във всички открити съд. Заседания, вкл. първото редовно открито заседание)“. В колона „процесуални действия“ етап 1.4. заменя съществуващия текст с текста „- определение, с което съдът обявява устните състезания за приключени“. 
1.5.	В група дела „2. Касационни дела (КАНД, ЗСПЗЗ, ЗМВР и др.)“ – в колона „Етапи“ - етап 2.1. премахва текста „…и допустимост“, като текстът придобива следния вид: „Проверка за редовност на КЖ“. В колона „процесуални действия“ заменя съществуващия текст с текста „- разпореждане или определение по чл.213а, ал. 6“. В колона „относителна тежест“ определя тежест „5%“. В колона „забележка/събития“ заменя съществуващия текст с текста „Коефициентът по 2.1 се начислява и в случай, че съдът е приел жалбата за редовна и е постановил акт по 2.2“.
1.6.	В група дела „2. Касационни дела (КАНД, ЗСПЗЗ, ЗМВР и др.)“ заменя текста в колона „Етапи“  - етап 2.2. с текста: „Проверка за допустимост на КЖ“. В колона „процесуални действия“ заменя съществуващият текст с текста: „- определение за насрочване на делото; - определение за прекратяване на производството“. В колона „относителна тежест“ определя тежест „15%“. 
1.7.	В група дела „2. Касационни дела (КАНД, ЗСПЗЗ, ЗМВР и др.)“ заменя текста в колона „Етапи“ - етап 2.3. с текста „Разглеждане на делото“. В колона „процесуални действия“ заменя съществуващия текст с текста „- определение, с което съдът обявява устните състезания за приключени при разглеждане в открито заседание; -  определение за прекратяване на производството от открито заседание; - определение за прекратяване на производството от закрито заседание“. В колона „относителна тежест“ определя тежест „10%“. В колона „забележка/събития“ добавя текста „Този коефициент за прекратяване се начислява само при възникване на нови обстоятелства: отказ или оттегляне на КЖ, одобряване на споразумение и т.н.“
1.8.	В група дела „2. Касационни дела (КАНД, ЗСПЗЗ, ЗМВР и др.)“ променя поредността на съществуващ етап 2.3 на „2.4“ със същия текст.
1.9.	В група дела „3. Частни административни дела“ – в колона „процесуални действия“ на етап 3.1. заменя съществуващия текст с текста: „-  определение за прекратяване за производството“. В колона „относителна тежест“ определя тежест „20%. В колона „забележка/събития“ добавя текста „Този коефициент се начислява независимо от основанието за прекратяване“.
1.10.	В група дела „3. Частни административни дела“ – в колона „относителна тежест“ на етап 3.2 определя тежест „100%“. В колона „забележка/събития“ добавя текста „Процентът се начислява при постановяване на съдебен акт извън случаите на 3.1.“.
1.11.	В група дела „4. Искови производства“ – в колона „Етапи“ -  етап 4.1. премахва текста „отвод“. В колона „процесуални действия“ заменя съществуващия текст с текста „- определение за прекратяване на делото поради неподведомственост или неподсъдност; - определение за повдигане на спор за подсъдност“. В колона „забележка/събития“ премахва съществуващия текст. 
1.12.	В група дела „4. Искови производства“ – в колона „процесуални действия“ на етап 4.2. заменя съществуващия текст с текста:  „ -  определение за конституиране на страни и насрочване на делото; - определение за прекратяване за производството поради нередовност или недопустимост“. В колона „забележка/събития“ добавя текста „При достигане на този етап не се начислява коефициента по 4.1“.
1.13.	В група дела „4. Искови производства“ – в колона „Етапи“ -   етап 4.3. премахва текста „…в открито заседание“. В колона „процесуални действия“ заменя съществуващия текст с текста: „-  определение, с което съдът обявява устните състезания за приключени от открито заседание; - определение за прекратяване на производството от открито заседание; - определение за прекратяване на производството от закрито заседание“. В колона „относителна тежест“ определя тежест „30%“. В колона „забележка/събития“ добавя текста „Този коефициент за прекратяване се начислява само при възникване на нови обстоятелства: оттегляне или отказ от иска, , одобряване на спогодба и т.н.“

2.	ИЗМЕНЯ И ДОПЪЛВА Приложение 1.3 за административни дела към Правилата за оценка на натовареността на съдиите, както следва:

2.1.	В код 2  - в колона „събитие в деловодния модул“ премахва текста „… по чл. 208 ГПК, вр. чл. 144 АПК“.
2.2.	В код 3 – в колона „събитие в деловодния модул“ премахва текста „… по чл. 83 ал. 2 ГПК, вр. чл.144 АПК“. В колона „забележка“ добавя текста „Възможно е по т.3 и т. 4 съдът да се произнесе само с едно определение – при изготвяне на акт „определение за освобождаване от държавна такса и предоставяне на правна помощ“, съдията да получава коефициент 0,2“. 
2.3.	В код 4 - в колона „събитие в деловодния модул“ премахва текста „… по чл. 95 ГПК, вр. чл. 144 АПК“. В колона „забележка“ добавя текста „Възможно е по т.3 и т. 4 съдът да се произнесе само с едно определение – при изготвяне на акт „определение за освобождаване от държавна такса и предоставяне на правна помощ“, съдията да получава коефициент 0,2“.
2.4.	В код 5 - в колона „забележка“ добавя текста „Коефициентът се добавя към натовареността на съдията, който е постановил определението“.
2.5.	В код 7 - в колона „забележка“ добавя текста „Коефициентът се добавя към натовареността на съдията, написал особеното мнение“. 
2.6.	В код 8 – в колона „събитие в деловодния модул“ заменя съществуващия текст с текста „Допълнително решение“. В колона „забележка“ заменя съществуващия текст с текста „Коефициентът се добавя към натовареността на съдията, който е постановил решението“.
2.7.	В код 10 - в колона „събитие в деловодния модул“ добавя текста „Определение за съединяване/присъединяване“.
2.8.	В код 11 - в колона „събитие в деловодния модул“ добавя текста „Определение“. 
2.9.	Добавя нов код 12 – в колона „процесуално действие на съдията“ - „Производство по чл. 175 АПК“. В колона „събитие в деловодния модул“ – „Решение за поправка на ОФГ“, колона „допълнителен коефициент за тежест“ определя коефициент „0,1“. В колона „забележка“ – „Този коефициент се получава само в хипотеза, при която решение по чл. 175 АПК  се постановява от съдията различен от този постановил основното решение. В останалите случаи не се получава доп. коефициент.“
2.10.	Добавя нов код 13 – в колона „процесуално действие на съдията“ – „Изготвяне на съдебна поръчка“. В колона „събитие в деловодния модул“ – „Определение“. В колона „допълнителен коефициент за тежест“ определя коефициент – „0,2“. 
2.11.	Добавя нов код 14 – в колона „процесуално действие на съдията“ – „Обезпечение на иска по висящо производство“. В колона „събитие в деловодния модул“ – „Определение“. В колона „допълнителен коефициент за тежест“ определя коефициент – „0,2“.
2.12.	Добавя нов код 15 – в колона „процесуално действие на съдията“ – „Издаване на изпълнителен лист, обеззсилване и издаване на дубликат на изпълнителен лист“. В колона „събитие в деловодния модул“ - „Определение“. В колона „допълнителен коефициент за тежест“ определя коефициент „0,1“.
2.13.	Добавя нов код 16 – в колона „процесуално действие на съдията“ – „Постановяване на разпореждане по чл. 213а, ал.1, изр. първо АПК“. В колона „събитие в деловодния модул“ – „Разпореждане по чл. 213а, ал.1, изр. първо АПК“. В колона „допълнителен коефициент за тежест“ определя коефициент – „0,1“.
2.14.	Добавя нов код 17 – в колона „процесуално действие на съдията“ – „Постановяване на акт по чл. 213а, ал. 1, изр. второ АПК“. В колона „събитие в деловодния модул“ – „Определение“. В колона „допълнителен коефициент за тежест“ определя коефициент „0,1“.
2.15.	Добавя нов код 18 – в колона „процесуално действие на съдията“ – „Постановяване на определение по чл. 213а, ал. 2 АПК“.  В колона „събитие в деловодния модул“ – „Определение по чл. 213а, ал. 2 АПК“. В колона „допълнителен коефициент за тежест“ определя коефициент „0,2“.
2.16.	Добавя нов код 19 – в колона „процесуално действие на съдията“ – „Постановяване на акт по искания за възстановяване на срока за касационно оспорване, за освобождаване от държавна такса, предоставяне на правна помощ*, искания по чл. 166 и 167 * ( * преди изпращане на делото)“. В колона „събитие в деловодния модул“ – „Определение“. В колона „допълнителен коефициент за тежест“ определя коефициент „0,2“.
2.17.	Добавя нов код 20 – в колона „процесуално действие на съдията“ – „Постановяване на акт за изпращане на препис от касационната жалба или протеста заедно с приложенията на другите страни, ако касационната жалба или протестът са редовни и не са налице основанията по ал. 2“. В колона „събитие в деловодния модул“ – „Определение/разпореждане“. В колона „допълнителен коефициент за тежест“ определя коефициент „0,05“.
2.18.	Добавя нов код 21 – в колона „процесуално действие на съдията“ – „Постановяване на акт в изпълнение на указанията на касационния съд, в случаите по чл. 213а, ал. 6, т. 1 АПК“. В колона „събитие в деловодния модул“ – „Определение“. В колона „допълнителен коефициент за тежест“ определя коефициент „0,05“. В колона „забележка“  „Коефициентът се начислява само когато акта е постановен от различен докладчик“.

3. ДА СЕ УВЕДОМИ фирмата – разработчик на Единната деловодна информационна система за приетите промени в Приложение № 1.2 и Приложение 1.3 за административни дела към Правилата за оценка натовареността на съдиите.

4. ДА СЕ УВЕДОМЯТ административните ръководители на административните съдилища за приетите промени в Приложение № 1.2 и Приложение 1.3 за административни дела към Правилата за оценка натовареността на съдиите.

5. Отразените промени в Приложение № 1.2 и Приложение 1.3  към Правилата за оценка натовареността на съдиите да се публикуват на интернет-страницата на Висшия съдебен съвет в раздел „Постоянни комисии“, „КСКНСС“, „Натовареност“.

3. ОТНОСНО: Доклад от г-н Мирослав Младенов – експертен сътрудник към КСКНСС към СК на ВСС във връзка с решение на комисията по протокол №6/17.05.2023 г., т. 6.2.
(Отложена с решение на КСКНСС по протокол № 12/01.11.2023 г., т. 6)
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	3.1. Приема за сведение доклада от г-н Мирослав Младенов – експертен сътрудник към КСКНСС към СК на ВСС. 

3.2. Възлага на отдел „Единна информационна система на съдилищата“ (ЕИСС), дирекция „ИТСС“ в  АВСС да изготви проект и план за организиране на обучение за работа с модул „Натовареност“ на магистратите и служителите в съдилищата използващи ЕИСС, в разумен срок.

3.3. След изпълнение на т. 3.2., същите да бъдат внесени в заседание на комисия „Съдебна карта, натовареност и съдебна  статистика“ към СК на ВСС, за одобрение.

	4. ОТНОСНО: Писмо от г-н Руси Алексиев – зам.-председател на Софийски градски съд относно група по натовареност на наказателно дело с шифър 4350, касаеща престъпление по чл. 312 НК.  
(Писмо с вх. ВСС-14184/13.11.2023 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема за сведение писмо с вх. № ВСС – 14184/13.11.2023 г. от г-н Руси Алексиев – зам.-председател на Софийски градски съд.

4.2. Възлага на отдел „Единна информационна система на съдилищата“ (ЕИСС), дирекция „ИТСС“ в АВСС, да отговорят на регистрираното с рег. № CSR 211394/13.11.2023 г. запитване от Софийски градски съд чрез Система IS ProjectSpace.

4.3. Да се уведоми г-н Руси Алексиев – зам.-председател на Софийски градски съд, за взетото по т. 4.2. решение.

5. ОТНОСНО: Писмо от г-жа Теодора Точкова – главен инспектор на ИВСС с представен проект на образци за отчитане приключването на делата в законоустановените срокове на основание чл. 54, ал. 1, т. 18 от Закона за съдебната власт.
	(Писмо с вх. ВСС-14244/15.11.2023 г.)
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Приема да предложи на съдийската колегия на Висшия съдебен съвет да проведе съвместна работна среща с членовете на съдийската колегия и членовете на Инспектората към Висшия съдебен съвет, на която да бъде обсъден предложеният проект на образци за отчитане на приключването на делата в законоустановените срокове.

5.2. Внася писмото от г-жа Теодора Точкова – главен инспектор на Инспектората към Висшия съдебен съвет в заседание на съдийската колегия на Висшия съдебен съвет, насрочено за 28.11.2023 г., като предлага на СК на ВСС да приеме следното решение:		
									                                     
 									        ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
                                                        Р Е Ш И:

1.  Насрочва работна среща за ……........, на която да бъдат поканени членовете на Инспектората към Висшия съдебен съвет, като на същата бъде обсъден предложеният проект на образци за отчитане приключването на делата в законоустановените срокове на основание чл. 54, ал. 1, т. 18 от Закона за съдебната власт.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  /п/
 
			ДАНИЕЛА МАРЧЕВА